আবার অনেক যোদ্ধাই ছিলো, মৃত্যুর পর যাদের ভালহাল্লায় যাবার সৌভাগ্য হতো না। ভাইকিংরা মনে করতো যে, সেই যোদ্ধারা মৃত্যুর পর ফোকভ্যাংর (Fólkvangr) নামক জায়গায় চলে যায়, যার শাসক হিসেবে থাকে দেবী ফ্রেয়া। সেখানে অনেকটা আমাদের মতোই জীবনযাপন করতো যোদ্ধারা। তারা একে অপরের সাথে গল্পগুজব করতো, অবসর কাটাতো সৃজনশীল নানা কাজকর্মে। দুনিয়ায় যেসব নারী অবিবাহিত অবস্থাতেই মারা গিয়েছে, তাদেরকেই সঙ্গিনী হিসেবে পেত সেই যোদ্ধারা।